सामान्य:फलादेश 2018 कहता है कि इस साल आपकी ज़िन्दगी आनंद में कटने वाली है, लेकिन आर्थिक स्तर पर थोड़ा सतर्क रहने की ज़रूरत होगी। अतः धन के मामले में सोच-विचार कर फ़ैसले लें। सफल होने के लिए मेहनत करने से पीछे नहीं हटेंगे। साथ ही आपको आय के नए स्रोत मिलेंगे और आप पैसे बचाने में सफल रहेंगे। पारिवारिक ज़िम्मेवारी को आप बख़ूबी निभाएँगे। इस साल आपकी कुण्डली में कई सारी दूर की यात्राओं का योग है और ये यात्राएँ आपके लिए फ़ायदेमंद रहेंगी। कार्य-स्थल पर सीनियर्स का सहयोग प्राप्त होगा। ग्रहों का स्थानांतरण बता रहा है कि दफ़्तर में मेहनत के लिए आपकी तारीफ़ होगी और ईनाम के रूप में अच्छी सैलरी के साथ प्रमोशन होगा। ऑफ़िस में होने वाली नकारात्मक गतिविधियों से दूर रहें और कूटनीति में शामिल होने से बचें। व्यवसाय की बात करें तो आपको मन-भावन परिणाम मिलने वाले हैं। इस साल आपके व्यवसाय का विस्तार होगा, लेकिन इससे पहले अनुभवी लोगों की सलाह लेना ना भूलें क्योंकि उनकी सलाह से आपके अच्छे दिन आ सकते हैं। अगर आपकी सेहत की बात करें तो यह साल अच्छा रहने वाला है। अगर आप किसी पुरानी बीमारी से जूझ रहे हैं तो इस समय में आपको राहत मिलेगी, लेकिन खानपान पर ध्यान देना आवश्यक रहेगा। गृहस्थ जीवन की बात करें तो घर में सुख-शांति का माहौल रहेगा, हालाँकि शुरुआत के 2 महीने आपको सतर्क रहना होगा। विवाद होने की संभावना नज़र आ रही है। इसके अलावा अपनी वाणी पर नियंत्रण रखें। जीवनसाथी की सेहत पर इस समय ध्यान देना होगा। प्रेम-संबंधों की बात करें तो साथी के साथ ख़ूबसूरत पल बीताएंगे और आप लोग एक-दूसरे को समझने की भरपूर कोशिश करेंगे। विद्यार्थियों को बेहतर परिणाम के लिए कड़ी मेहनत करनी होगी। बच्चों की पढ़ाई कुछ समय के लिए बाधित हो सकती है। ऐसे में उनका मनोबल बढ़ाएँ और उनसे प्यार से बातें करें। धार्मिक कार्यों में आपकी रूची बढ़ेगी और आप धार्मिक-स्थलों की यात्रा करेंगे। कुल मिलाकर यह साल आपके लिए बढ़िया रहने वाला है और कई सुनहरे मौक़े मिलने वाले हैं।